《次韵张文伯喜雨》
宋代·王之道

新诗句句堪流传，令人读之神壈然。
孟君已死不可见，如公笔壈今无前。
天生百谷养万姓，暄润稍阙功难全。
江城秋旱望一溉，斯民穷极伊谁怜。
滂沱忽澍三尺雨，槁苗厌厌藨绵绵。
不知何以遽得此，有贤太守方承宣。
焚香默祷辞未绝，精诚已格高高天。
油云垂布若可揽，沾濡车盖初言旋。
西成指日多黍稌，颂歌未负赓丰年。
豚足孟酒谢神贶，鼓腹一笑非予偏。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，壈陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。